text: Kursus i e-bøger på biblioteket
  26 april 2011 kl. 17.04
  Vejle Bibliotek tilbyder nu kurser til lånere, der gerne vil læse elektroniske bøger - de såkaldte e-bøger.
  - Bibliotekerne har gennem mange år abonneret på digitale produkter, faktisk udkommer nogen titler slet ikke i papirform længere, forklarer Michael Skjærris fra Vejle Bibliotek. - Vi synes det er vigtigt, at alle borgere har lige adgang til vores tilbud, uanset hvilket medie informationerne ligger i. Derfor følger vi med udviklingen og tilbyder et kursus som dette, hvor man selv kan afprøve e-bogslæserne og få gode råd med på vejen.
  E-bøger er digitale bøger. De kan downloades til e-bogslæsere via en pc. Eller de kan læses direkte på din pc eller en Ipad. Men det kan være svært at få overblik over mulighederne og ikke mindst at overskue fordele og ulemper ved de forskellige former for e-bogslæsere.
  
  Introduktion
  På Vejle Bibliotek lancerer stedets to eksperter i digitale medier, Michael Skjærris og Lone Ulvbjerg, et kursus, hvor du får en introduktion til de forskellige typer af e-bogslæsere.
  Første kursus holdes i næste uge.
  